Porin satama

Porin satama (LOCODE: FI POR, Port of Poriportofpori.fi) on Porissa, Satakunnassa sijaitseva satama, joka rahtimääriensä puolesta kuuluu  Suomen kymmenen suurimman sataman joukkoon. 

Sataman toimitusjohtaja on Vesa MäkiläPorin Satama Oy:lle uusi toimitusjohtaja; Porin satama 30.1.2015 . Sataman Tahkoluodon väylän syvyys on 15,3 metriäEsittely. Porin satama. Web Archive 2016..

 Sataman osat ja resurssit 
Satama koostuu toiminnallisesti kolmesta eri satama-alueesta,
 Mäntyluodosta,
 Tahkoluodon syväsatamasta sekä
 Tahkoluodon nestebulk-satamasta.

Satama voi vastaanottaa Cape-, Panamax-, Handy- ja Feeder-luokan aluksia. Sataman laiturien pituus on noin kolme kilometriä.Resurssit ja alusten koot; Porin satama 

Mäntyluodon satamassa on laiturimetrejä noin 2 373, joista on korjauspaineessa 520 metriäMäntyluodon satama sai lisämurheen; Satakunnan viikko 12.8.2014 . 

Rahdin määrä ja laatu
Vuonna 2011 tuonnista suurimmat tavararyhmät muodostivat kivihiili (1,8 miljoonaa tonnia) sekä malmit ja rikasteet (0,7 miljoonaa tonnia). Viennin suurimmat tavararyhmät olivat malmit ja rikasteet (0,3 miljoonaa tonnia), kemikaalit (0,2 miljoonaa tonnia) ja sahatavara (0,2 miljoonaa tonnia). Porin satama on yksi Pohjoismaiden suurimmista sahatavarasatamista. Alkuvuoden 2012 aikana erityisesti kivihiilen tuontimäärät olivat merkittävästi edellisvuotta pienemmät, mikä näkyi Porin sataman tilastoissa tammi–elokuun 2012 rahtimäärän alhaisena tasona.

Vuonna 2014 Porin sataman kautta kulki noin 4,1 miljoonaa tonnia tavaraaTilastot, Tavaraliikenne 2014; Porin satama . Vielä vuonna 2011 Porin sataman kautta kulki noin 5,2 miljoonaa tonnia tavaraa.
Vuonna 2015 hiilen käytön väheneminen hiljensi satamaa, ja tammi–marraskuun kokonaisrahtimäärä väheni 15 %.Satakunnan Kansan paperilehti 24.12.2015.

Porin sataman vuosittainen rahtimäärä:
vuosi2003200420052006200720082009201020111–8/20122018202020212022yhteensä milj. tonnia 6,15,54,35,85,65,35,35,05,21,9(*)3,93,13,64,8
(*) Alkuvuoden 2012 tilastossa on vain ulkomaanliikenne. Kotimaan rahti tulee tämän lisäksi.


Katso myös
Porin jokisatama
Reposaaren satama

Lähteet

 Aiheesta muualla 

 Porin satama
 Sää Porin Tahkoluodossa (ilmatieteenlaitos.fi)
 Tahkoluodossa sijaitseva Meri-Porin voimalalaitos (fortum.com)

Satama
Luokka:Suomen Itämeren satamat